NORAKSTS

|  |  |
| --- | --- |
| 29.06.2023. | Nr.6/14 |

**NEKUSTAMĀ ĪPAŠUMA AR kadastra NUMURU 0900 015 0400
 CEPĻU IELĀ 47H, JELGAVĀ, PIRKŠANA**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) saņemta SIA “ASNS Ingredient” (reģ.Nr. 43603092163, juridiskā adrese: Lietuvas iela 16A, Eleja, Elejas pagasts, Jelgavas novads, LV-3023) 2023. gada 25. maija vēstule Nr.2025/05/25-1 ar piedāvājumu Jelgavas valstspilsētas pašvaldībai iegādāties īpašumā SIA “ASNS Ingredient” piederošu nekustamo īpašumu Cepļu ielā 47H, Jelgavā, par pirkuma cenu 1266,00 *euro* piebraucamā ceļa vai ielas izbūvei.

Nekustamais īpašums ar kadastra Nr.0900 015 0400 Cepļu ielā 47H, Jelgavā, kas sastāv no zemes vienības 3131 m2 platībā ar kadastra apzīmējumu 0900 015 0399, reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000642477 uz SIA “ASNS Ingredient” vārda. Saskaņā ar Nekustamā īpašuma valsts kadastra informācijas sistēmas datiem, nekustamā īpašuma kadastrālā vērtība ir 1266,00 *euro* (viens tūkstotis divi simti sešdesmit seši *euro* 00 centi).

Zemes vienība ar kadastra apzīmējumu 0900 015 0399 Pašvaldībai nepieciešama, lai pildītu Pašvaldību likuma 4.panta pirmās daļas 12.punktā noteikto pašvaldības autonomo funkciju – sekmēt saimniecisko darbību pašvaldības administratīvajā teritorijā.

Pašvaldību likuma 73.panta ceturtā daļa nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 10.panta pirmās daļas 16.punkts nosaka, ka tikai dome var lemt par nekustamās mantas iegūšanu pašvaldības īpašumā.

Pamatojoties uz Pašvaldību likuma 4.panta pirmās daļas 12.punktu, 10.panta pirmās daļas 16.punktu, 73.panta ceturto daļu un ņemot vērā SIA “ASNS Ingredient” 2023. gada 25. maija vēstuli Nr.2025/05/25-1,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt nekustamo īpašumu ar kadastra Nr.0900 015 0400 Cepļu ielā 47H, Jelgavā, kas sastāv no zemes vienības 3131 m2 platībā ar kadastra apzīmējumu 0900 015 0399, par cenu 1266,00 *euro* (viens tūkstotis divi simti sešdesmit seši *euro* 00 centi).
2. Pilnvarot Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītāju slēgt līgumu par lēmuma 1.punktā norādītā nekustamā īpašuma pirkšanu un veikt darbības, kas saistītas ar tā ierakstīšanu zemesgrāmatā uz Jelgavas valstspilsētas pašvaldības vārda.
3. Jelgavas valstspilsētas pašvaldības iestādei “Pašvaldības iestāžu centralizētā grāmatvedība”, saskaņā ar pirkuma līguma nosacījumiem, pārskaitīt SIA “ASNS Ingredient” 1266,00 *euro* (viens tūkstotis divi simti sešdesmit seši *euro*) no pamatbudžeta izdevumu programmas "Zemes reformas darbība, zemes īpašuma un lietošanas tiesību pārveidošana" (klasifikācijas kods 04.901) esošajiem līdzekļiem.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā